Aérospatiale Alouette III

**Aérospatiale Alouette III** je jednomotorni laki helikopter kojeg je proizvodio francuski Sud Aviation, kasnije Aérospatiale. Pod licencom se proizvodio u Rumuniji kao **IAR 316** i još uvijek se proizvodi u Indiji kao **HAL Chetak**.

## Razvoj
Prvi prototip SE 3160 prvi je put poletio 28. februara 1959. Prva verzija SA316a ulazi u proizvodnju 1961. i ostaje u proizvodnji do 1968, kada se zamijenjuje verzijom 316b verzijom. Posljednji Alouette III francuskoj vojsci je isporučen 1985.

Više od 500 helikoptera je proizvedeno pod licencom u Rumuniji, Indiji i Švicarskoj. Hindustan Aeronautics (HAL) je svoje primjerke označavao kao HAL Chetak. Indija je proizvela više od 300 komada, te se tamo ovaj helikopter još uvijek proizvodi, ali u manjoj količini. Također se proizvodio pod licencom ili sastavljao u Rumuniji od strane firme IAR, u Švicarskoj F+W Emmen, te u Holandiji Fokker i Lichtwerk.

Broj proizvedenih primjeraka po zemljama proizvodnje:
*Francuska: 1.453
*Indija: 300+ (još uvijek se proizvodi)
*Rumunija: 200+
*Švicarska: 60

## Operativna upotreba
### Argentina
thumb|Alouette III danske ratne mornarice na HDMS *Beskytteren* 1977.
Argentina je za potrebe mornaričke avijacije kupila 14 helikoptera. Jedan holikopter je bio na ratnom brodu ARA *General Belgrano* koji je potopljen torpedom od strane britanske podmornice HMS *Conqueror* tokom Folklandskog rata. Zadnji Alouette III je svečano povučen iz upotrebe 2. decembra 2010.

### Australija
Od 1964. do 1967. Australiji su bila isporučena tri Alouettea III, a korišteni su od strane australskkog ratnog zrakoplovstva.

### Belgija
Ratno zrakoplovstvo/mornarica: 3 helikoptera Alouette III.

### Čile
Čileanska ratna mornarica je naručila 10 hellikoptera 1977. Helikopteri su isporučeni do sredine 1978. Helikoperi su bili  opremljeni radarom, raketama, mitraljezima i jedim lakim torpedom. Tokom upotrebe bio je oštećen samo jedan SA 316b helikopter prilikom treninga, ali je kasnije popravljen i vraćen u operativnu upotrebu. Svih 10 helikoptera je bilo u aktivnoj upotrebi do kraja 1980-ih, kad su zamijenjeni helikopterima SA 532 Super Puma.

### Danska
Danskoj je isporučeno 8 helikoptera od 1962. do 1967, a korišteni su za akcije traženja i spašavanja (SAR) te izviđanje. Zamijenjeni su 1982. britanskim helikoperima Westland Lynx.

### Francuska
thumb|Alouette III francuske ratne mornarice na fregati *La Motte-Picquet*
Alouette III u upotrebu u francuskim oružanim snagama ulazi 1960, a 1961. vojska naručuje 50 helikoptera Alouette III.

U junu 1960. Alouette III je poletio s sedam ljudi i sletio na Mont Blanc u francuskim Alpima na nadmorskoj visini od 4810 m, što je dotad bila najveća visina na koju je helikopter uzletio. Helikopter je također uzletio na nadmorsku visinu od 6004 m na Himalajima s dva člana posade i teretom od 250&nbsp;kg.

U junu 2004. Alouette III je povučen iz upotrebe u francuskom ratnom zrakoplovstvu, nakon 32 godine uspješne službe, te je zamijenjen sa Eurocopter AS355 helikopterom.

Francuska mornarica i dalje koristi Alouette III za traganje i spašavanje i u logističkim misijama.

### Indija
Indija je proizvela više od 300 komada, te se tamo ovaj helikopter još uvijek proizvodi kao **HAL Chetak**, ali u manjoj količini. Postepeno se zamijenjuje sa HAL Dhruv helikopterom.

### Irska
Irski zračni korpus je koristio Alouette III helikoptere od 1963. do 2007. Većinu tog vremena bili su jedini helikopteri u zračnom korpusu. Irski Alouette III su napravili više od 77.000 letećih sati, sudjelovali u 1.717 misija traganja i spašavanja, spasili 542 života.

### JAR
Alouette III je letio više od 44 godine i više od 346.000 sati u južnoafričkom ratnom zrakoplovstvu, naročito tokom pograničnog rata s Angolom. Helikopter je konačno povučen iz upotrebe u junu 2006.

### Pakistan
Pakistan je kupio 35 helikoptera Alouette III, te ih koristio tokom Indijsko-pakistanskog rata 1971.

### Portugal
thumb|Portugalski Alouette III
Portugal je bio prva zemlja koja je upotrijebila Alouette III u borbi. Godine 1963, tokom kolonijalnih ratova u Mozambiku, Angoli i Portugalskoj Gvineji, Alouette III se postepeno počinje upotrebljavati. Osim standardne verzije Portugalci su koristili i naoružanu verziju s MG 151 topom 20&nbsp;mm.

Portugalci su obično napade vršili u formacijama s 5-6 helikoptera. Svaki helikopter je obično nosio po 5 padobranaca ili komandosa koji bi iskakali iz helikoptera kada bio on bio na visini 2-3 metra iznad tla, što je postalo poznatom slikom rata.

Alouette III helikopteri se još uvijek nalaze u upotrebi portugalskih zračnih snaga, s njima se služi akrobatski tim Rotores de Portugal.

## Verzije
***SA-316a** - prva verzija. Prvobitna oznaka bila je SE-3160.
***SA-316b** -  snažniji rotorski sistem u odnosu na A verziju kako bi mogla podizati teže terete. Prvi put poletjela 27. juna 1968.
***HAL Chetak** - SA-316B licencno napravljen u Indiji.
***IAR-316** - SA-316B licencno napravljen u Rumuniji.
***SA-316c** - verzija pokretana s Turbomeca Artouste IIID. Izrađen mali broj.
***SA-319b** - verzija pokretana s Turbomeca Astazou XIV. Probni let izveden 1967. U serijsku proizvodnju ulazi kao *SA-319b Alouette III Astazou*.
***Atlas XH-1 Alpha** - južnoafrički projekt borbenog helikoptera temeljen na Alouetteu III.

## Korisnici
### Aktivni vojni korisnici
mini|Austrijski Alouette III iznad Alpamini|Indijski HAL Chetak
mini|Pakistanski Alouette III
mini|Portugalski akrobatski tim Rotores de Portugal sa Alouette III helikopterima
mini|Švicarski Alouette III

*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

### Bivši vojni korisnici
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*

## Taktičko-tehničke karakteristike (SA 316B)
desno|300px

## Reference 
Kategorija:Letjelice Aérospatialea
Kategorija:Helikopteri